യുപി കര്ഷക കൂട്ടക്കൊലയില് പ്രതിഷേധം പാവറട്ടി: യുപിയിലെ കര്ഷക കൂട്ടക്കൊലയില് പ്രതിഷേധിച്ച് കെഎസ്കെടിയു മണലൂര് ഏരിയ കമ്മിറ്റിയുടെ നേതൃത്വത്തില് വെങ്കിടങ്ങ് ടെലിഫോണ് എക്സ്ചേഞ്ചിലേക്കു പ്രതിഷേധ മാര്ച്ചും ധര്ണയും നടത്തി. കെഎസ്കെടിയു മണലൂര് ഏരിയ സെക്രട്ടറി പി.എ. രമേശന് ധര്ണ ഉദ്ഘാടനം ചെയ്തു. പ്രസിഡന്റ് ടി.കെ. ചന്ദ്രന് അധ്യക്ഷനായി. ആന്പല്ലൂര്: ഉത്തര്പ്രദേശില് കര്ഷക കൂട്ടക്കൊലയിലും പോലീസ് നടപടിയിലും പ്രതിഷേധിച്ച് ഡിവൈഎഫ്ഐ കൊടകര ബ്ലോക്ക് കമ്മിറ്റി അളഗപ്പനഗര് ബിഎസ്എന്എല് ഓഫീസിലേക്കു മാര്ച്ച് നടത്തി. കെ.എം. വാസുദേവന് ഉദ്ഘാടനം ചെയ്തു. പി.എന്. വിനീഷ് അധ്യക്ഷനായിരുന്നു. പഴയന്നൂര്: ഡിവൈഎഫ് ഐ ചേലക്കര ബ്ലോക്ക് കമ്മിറ്റിയുടെ നേതൃത്വത്തില് പഴയന്നൂര് പോസ്റ്റോഫീസിലേക്കു മാര്ച്ച് സംഘടിപ്പിച്ചു. ഡിവൈഎഫ്ഐ ജില്ലാ കമ്മിറ്റിയംഗം എന്.ജി. ഗിരിലാല് ഉദ്ഘാടനം ചെയ്തു. ഡിവൈഎഫ്ഐ ബ്ലോക്ക് പ്രസിഡന്റ് എന്. അമല്രാജ് അധ്യക്ഷനായി. വൃന്ദ, അനീഷ്, എ.ബി. നൗഫല് എന്നിവര് നേതൃത്വം നല്കി.